**- ตัวอย่าง -**

**ขอบเขตของงานและเงื่อนไขการจ้างงาน**

**โครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG (U2T for BCG)**

**1. ความเป็นมา**

ด้วยกระทรวงการอุดศึกษา วิทยาศาสตร์ วิจัยและนวัตกรรม (อว.) ได้ดำเนินโครงการโครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG ตามมติคณะรัฐมนตรี เมื่อวันที่ 14มิถุนายน พ.ศ. 2565 โดยมีวัตถุประสงค์เพื่อเพิ่มศักยภาพและขีดความสามารถในการแข่งขันของภาคการผลิตและบริการด้าน BCG ในพื้นที่ โดยการนำองค์ความรู้ เทคโนโลยีและนวัตกรรม ในสถาบันอุดมศึกษา
ไปขับเคลื่อนทั้งในภาคการผลิตและบริการในระดับพื้นที่ เพื่อให้เกิดการฟื้นตัวของเศรษฐกิจ เพิ่มและรักษาระดับการจ้างงานของบัณฑิตที่พึ่งจบการศึกษาและประชาชนในพื้นที่ รวมถึงการพัฒนาฐานข้อมูล Thailand
Community Big Data (TCD) ให้มีความสมบูรณ์ครอบคลุมในทุกพื้นที่ของประเทศ

**2. วัตถุประสงค์**

1) เพื่อเพิ่มศักยภาพและขีดความสามารถในการแข่งขันของภาคการผลิตและบริการด้าน BCG ในพื้นที่ ด้วยองค์ความรู้ เทคโนโลยีและนวัตกรรม

2) เพื่อเพิ่มการจ้างงานบัณฑิตที่พึ่งจบการศึกษาและประชาชนในพื้นที่

3) พัฒนากำลังคนให้มีทักษะพื้นฐานที่จำเป็นต่อการทำงานในปัจจุบันและทักษะที่เกี่ยวข้องกับเศรษฐกิจ BCG
4) เพื่อพัฒนาฐานข้อมูล Thailand Community Big Data (TCD) ให้มีความสมบูรณ์ครอบคลุมใน

ทุกพื้นที่ของประเทศ

**3. คุณสมบัติของผู้รับจ้าง**

 **3.1 ผู้สมัครต้องมีคุณสมบัติทั่วไปและไม่มีลักษณะต้องห้าม** ดังนี้

**(1) คุณสมบัติทั่วไป**

เป็นไปตามที่สถาบันอุดมศึกษากำหนด เช่น

1) มีสัญชาติไทย

2) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข

**(2) ลักษณะที่ไม่อยู่ในเงื่อนไขการจ้าง**

เป็นไปตามที่สถาบันอุดมศึกษากำหนด เช่น

1) เป็นผู้ดำรงตำแหน่งข้าราชการการเมือง

 2) เป็นคนวิกลจริตหรือจิตฟั่นเฟือนไม่สมประกอบ เป็นคนเสมือนไร้ความสามารถหรือโรคที่
 ต้องห้ามตามที่กฎ ก.พ. กำหนด

 3) เป็นผู้อยู่ในระหว่างถูกสั่งพักราชการ หรือถูกสั่งให้ออกจากราชการไว้ก่อน

 4) เป็นผู้บกพร่องในศีลธรรมอันดี

 5) เป็นกรรมการบริหารพรรคการเมืองหรือเจ้าหน้าที่ในพรรคการเมือง

 6) เป็นบุคคลล้มละลาย

 7) เคยถูกจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดย
 ประมาทหรือความผิดลหุโทษ

 8) เคยถูกลงโทษให้ออก ปลดออก หรือไล่ออกจากรัฐวิสาหกิจ องค์การมหาชน หรือหน่วยงาน
 อื่นของรัฐ

 9) เคยถูกลงโทษให้ออก ปลดออก หรือไล่ออกเพราะกระทำผิดวินัย

 10) เป็นผู้เคยกระทำการทุจริตในการสอบเข้ารับราชการหรือเข้าปฏิบัติงานในหน่วยงานของรัฐ

 สำหรับพระภิกษุหรือสามเณรไม่สามารถสมัครเข้ารับการคัดเลือกการจ้างงาน ตามหนังสือ
กรมสารบรรณคณะรัฐมนตรี ฝ่ายบริหาร ที่ นว 89/2501 ลงวันที่ 27 มิถุนายน 2501 และตามความในข้อ 5
ของคำสั่งมหาเถรสมาคม ลงวันที่ 17 มีนาคม 2538

**(3) คุณสมบัติเฉพาะตำแหน่ง**

 1) บัณฑิตจบใหม่ เป็นบัณฑิตที่สำเร็จการศึกษาไม่เกิน 5 ปี และมีความรู้ ความสามารถที่ตรงต่อ
ภารกิจในการปฏิบัติงาน ที่ว่างงาน และไม่ได้รับค่าตอบแทน ค่าจ้าง จากหน่วยงานอื่นของภาครัฐและ
ภาคเอกชน และไม่ได้รับความช่วยเหลือในการจ้างงานจากภาครัฐที่ให้การช่วยเหลืออยู่

 2) ผู้ที่ถูกเลิกจ้างหรือประชาชนในพื้นที่ เป็นผู้ที่อยู่ในพื้นที่หรือพื้นที่ใกล้เคียง ที่ว่างงานหรือ
ไม่ได้รับค่าตอบแทน ค่าจ้าง จากหน่วยงานอื่นของภาครัฐและภาคเอกชน และไม่ได้รับความช่วยเหลือในการ
จ้างงาน จากภาครัฐที่ให้การช่วยเหลืออยู่

 3) มีคุณสมบัติเหมาะสมตามที่สถาบันอุดมศึกษากำหนด

**4. ขอบเขตและลักษณะของงานที่จ้าง**

 **4.1 พื้นที่ดำเนินโครงการ** ตำบล อำเภอ จังหวัด

 **4.2 ขอบเขตและลักษณะของงาน**

 **1. การพัฒนา ส่งเสริม และผลักดันเศรษฐกิจ BCG ของพื้นที่อย่างยั่งยืน**

สนับสนุนการพัฒนา ส่งเสริม ผลักดันผลิตภัณฑ์และบริการด้าน BCG ของชุมชนออกสู่ตลาด
อย่างเป็นระบบและยั่งยืน อาทิเช่น

 - ได้รับการพัฒนาศักยภาพหรือทักษะที่จำเป็นต่อการปฏิบัติงานในด้านการพัฒนา ส่งเสริม และ
ผลักดันเศรษฐกิจ BCG ของพื้นที่

 - ร่วมศึกษา วิเคราะห์ สินค้าและบริการของชุมชนที่เป็นที่ต้องการของตลาดในปัจจุบัน

 - ร่วมพัฒนาสินค้าและบริการของชุมชนให้ได้มาตรฐานสากลโดยใช้องค์ความรู้ เทคโนโลยีและ
นวัตกรรม ที่อยู่ในสถาบันอุดมศึกษา รวมทั้งการออกแบบบรรจุภัณฑ์หรืออัตลักษณ์และ brand สินค้า เพื่อให้
สินค้าและบริการนั้นให้มีความโดดเด่น น่าสนใจ และสามารถกระจายสินค้าและบริการได้อย่างกว้างขวาง

 - ร่วมออกแบบและวางแผนการตลาดและขายสินค้า ทั้งแบบ online / off-line และทั้งในและ
ต่างประเทศ พร้อมทั้งพัฒนา U2T Market Place Platform เพื่อเป็นตลาดการขายผลิตภัณฑ์และบริการ
ชุมชนที่ได้รับการส่งเสริมผลักดันในโครงการ

 - ดำเนินการถ่ายทอดเทคโนโลยีในด้านการผลิตและบริการ

 **2. การวิเคราะห์ข้อมูล (Data Analytics) และการส่งเสริมการใช้ประโยชน์จากข้อมูลชุมชน
ขนาดใหญ่ (Thailand Community Big Data : TCD) ในพื้นที่**

 ทำหน้าที่ในการปฏิบัติงานสนับสนุน

 - การจัดทำข้อมูล TCD ให้สมบูรณ์

 - การปรับปรุงและพัฒนา Platform ให้ตอบสนองการใช้ประโยชน์ในหลากหลายมิติ

 - การวิเคราะห์ข้อมูลเพื่อนำไปใช้ประโยซน์ ทั้งในการพัฒนาเศรษฐกิจและสังคมในพื้นที่

 - การถ่ายทอดการใช้ประโยชน์จาก TCD ให้ผู้ที่จะใช้ประโยชน์ ทั้งภาครัฐ เอกชน และชุมชน

 **3. ปฏิบัติงานอื่นตามที่ได้รับมอบหมาย**

 (ระบุชอบเขตและลักษณะของงานที่ต้องการให้ผู้รับจ้างจะต้องส่งมอบโดยละเอียด โดย
ต้องสอดคล้องกับวัตถุประสงค์ของโครงการ ทั้งนี้ สามารถมอบหมายให้ผู้รับจ้างปฏิบัติงานในกิจกรรมทั้ง 2 กิจกรรมดังกล่าวได้ ขึ้นอยู่กับความ
เหมาะสม ความเร่งด่วน และบริบทของพื้นที่ในตำบลนั้นๆ)

**5. ระยะเวลาการจ้าง**

 ตั้งแต่เดือนกรกฎาคม - กันยายน 2565

**6. อัตราค่าจ้างและการจ่ายค่าจ้าง**

 **6.1 อัตราค่าจ้าง**

- บัณฑิตที่สำเร็จการศึกษาไม่เกิน 5 ปี ในวงเงิน 45,000 บาท ตลอดโครงการ

- ผู้ที่ถูกเลิกจ้าง/ประชาชนในพื้นที่ ในวงเงิน 27,000 บาท ตลอดโครงการ

 **6.2 การจ่ายค่าจ้าง**

กำหนดการจ่ายเงินเป็นเดือนๆ โดยโอนเงินเข้าบัญชีเงินฝากธนาคาร รวมทั้งหมด 3 เดือน ดังนี้

1. **ประชาชน**

 เดือนที่ 1 เป็นจำนวนเงิน 9,000 บาท ( เก้าพันบาทถ้วน ) ต่อเดือน

ภายในวันที่ 31 กรกฎาคม 2565 เมื่อส่งมอบงาน *(ระบุภาระงานที่จะส่งมอบในแต่ละเดือน เช่น ข้อเสนอ
แนวทางการพัฒนา ส่งเสริม และผลักดัน BCG ของตำบลที่รับผิดชอบ)*

 เดือนที่ 2 เป็นจำนวนเงิน 9,000 บาท ( เก้าพันบาทถ้วน ) ต่อเดือน

ภายในวันที่ 31 สิงหาคม 2565 เมื่อส่งมอบงาน *(ระบุภาระงานที่จะส่งมอนในแต่ละเดือน เช่น รายงานผลการดำเนินงานตามที่สถาบันอุดมศึกษากำหนด)*

 เดือนที่ 3 เป็นจำนวนเงิน 9,000 บาท ( เก้าพันบาทถ้วน ) ต่อเดือน

ภายในวันที่ 30 กันยายน 2565 เมื่อส่งมอบงาน *(ระบุภาระงานที่จะส่งมอนในแต่ละเดือน เช่น รายงานผลการดำเนินงานตามที่สถาบันอุดมศึกษากำหนด)*

**2) บัณฑิตจบใหม่**

 เดือนที่ 1 เป็นจำนวนเงิน 15,000 บาท ( หนึ่งหมื่นห้าพันบาทถ้วน ) ต่อเดือน

ภายในวันที่ 31 กรกฎาคม 2565 เมื่อส่งมอบงาน *(ระบุภาระงานที่จะส่งมอบในแต่ละเดือน เช่น ข้อเสนอ
แนวทางการพัฒนา ส่งเสริม และผลักดัน BCG ของตำบลที่รับผิดชอบ)*

 เดือนที่ 2 เป็นจำนวนเงิน 15,000 บาท ( หนึ่งหมื่นห้าพันบาทถ้วน ) ต่อเดือน

ภายในวันที่ 31 สิงหาคม 2565 เมื่อส่งมอบงาน *(ระบุภาระงานที่จะส่งมอนในแต่ละเดือน เช่น รายงานผลการดำเนินงานตามที่สถาบันอุดมศึกษากำหนด)*

 เดือนที่ 3 เป็นจำนวนเงิน 15,000 บาท ( หนึ่งหมื่นห้าพันบาทถ้วน ) ต่อเดือน

ภายในวันที่ 30 กันยายน 2565 เมื่อส่งมอบงาน *(ระบุภาระงานที่จะส่งมอนในแต่ละเดือน เช่น รายงานผลการดำเนินงานตามที่สถาบันอุดมศึกษากำหนด)*

**หมายเหตุ : มหาวิทยาลัยสามารถปรับเปลี่ยนเพิ่มเติมรายละเอียดได้ตามความเหมาะสม**